Ir-rata tal-inflazzjoni f’Novembru naqset għal 0.2 fil-mija li hija l-inqas rata ta’ inflazzjoni fl-aħħar tliet snin. L-ufficju nazzjonali tal-istatistika qal li r-rata tal-inflazzjoni bħal daż-żmien sena ilu kienet ta’ ftit aktar minn tlieta fil-mija. Fuq bażi annwali, l-inflazzjoni f’Novembru kienet ta’ 1.52 fil-mija. L-NSO qal li t-tnaqqis fil-prezzijiet fis-settur tat-trasport u l-komunikazzjoni ikkontribwixxa għat-tnaqqis fl-inflazzjoni.